**Հավելված**

Հայաստանի Հանրապետության Կոտայքի մարզի   
Բյուրեղավան համայնքի ավագանու

2024 թվականի մարտի 22 - ի N 22 - Ա որոշման

**«Հավելված N 3**

Հայաստանի Հանրապետության Կոտայքի մարզի   
Բյուրեղավան համայնքի ավագանու

2018 թվականի մարտի 12-ի N 23-Ա որոշման»

ԿԱՆՈՆԱԴՐՈՒԹՅՈՒՆ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՈՏԱՅՔԻ ՄԱՐԶԻ ԲՅՈՒՐԵՂԱՎԱՆԻ ՀԱՄԱՅՆՔԱՊԵՏԱՐԱՆԻ ԱՇԽԱՏԱԿԱԶՄԻ  
ՔԱՂԱՔԱՇԻՆՈՒԹՅԱՆ, ՀՈՂԱՇԻՆՈՒԹՅԱՆ, ԳՅՈՒՂԱՏՆՏԵՍՈՒԹՅԱՆ ԵՎ ԲՆԱՊԱՀՊԱՆՈՒԹՅԱՆ ԲԱԺՆԻ

1. ԸՆԴՀԱՆՈՒՐ  ԴՐՈՒՅԹՆԵՐ

1. Հայաստանի Հանրապետության Կոտայքի մարզի Բյուրեղավանի համայնքապետարանի աշխատակազմի (այսուհետ` աշխատակազմ) Քաղաքաշինության, հողաշինության, գյուղատնտեսության և բնապահպանության  բաժինը (այսուհետ` բաժին) կառուցվածքային ստորաբաժանում է:

2.Բաժինն իր գործունեության ընթացքում ղեկավարվում է Հայաստանի  Հանրապետության Սահմանադրությամբ, Հայաստանի Հանրապետության օրենքներով, Հայաստանի Հանրապետության Նախագահի հրամանագրերով,  Հայաստանի  Հանրապետության կառավարության և վարչապետի որոշումներով,  աշխատակազմի և սույն կանոնադրությամբ, Հայաստանի Հանրապետության Կոտայքի մարզի Բյուրեղավան համայնքի ավագանու  որոշումներով, Բյուրեղավան համայնքի ղեկավարի (այսուհետ`  համայնքի ղեկավար)  որոշումներով և կարգադրություններով:

2. ԲԱԺՆԻ ՀԻՄՆԱԿԱՆ ԽՆԴԻՐՆԵՐԸ

1. Բաժնի  հիմնական խնդիրն է օժանդակել համայնքի ղեկավարին՝ քաղաքաշինության, հողաշինության (հողօգտագործման ), գյուղատնտեսության և բնապահպանության բնագավառներում համայնքի ղեկավարին վերապահված լիազորություններն իրականացնելիս:  
2. Բաժնի գործառույթները բխում են քաղաքաշինության, հողաշինության (հողօգտագործման ), գյուղատնտեսության և բնապահպանության բնագավառներում ՀՀ օրենսդրությամբ համայնքի ղեկավարին և աշխատակազմին տրված լիազորություններից և կոչված են դրանց կենսագործմանը:

**3.** ԲԱԺՆԻ ԱՇԽԱՏԱՆՔՆԵՐԻ ԿԱԶՄԱԿԵՐՊՈՒՄԸ ԵՎ ՂԵԿԱՎԱՐՈՒՄԸ

1. Բաժնի  պետը բաժնում կազմակերպում, ծրագրում, համակարգում, ղեկավարում և վերահսկում է բաժնի ընթացիկ գործունեությունը:

2. Բաժնի պետին «Համայնքային ծառայության մասին» օրենքով սահմանված կարգով պաշտոնի նշանակում և պաշտոնից ազատում է համայնքի ղեկավարը:

3. Բաժնի պետն անմիջականորեն ենթակա և հաշվետու է աշխատակազմի քարտուղարին (այսուհետ՝ քարտուղար):

4. Բաժնի պետին անմիջականորեն ենթակա և հաշվետու են բաժնի աշխատողները:

5. Բաժնի աշխատողներին «Համայնքային ծառայության մասին» օրենքով սահմանված կարգով պաշտոնում նշանակում և պաշտոնից ազատում է քարտուղարը:

6.Բաժնի պետը կատարում է բաժնի գործունեության բնագավառում վարվող մասով՝ համայնքի ղեկավարի, իսկ համայնքային ծառայության ղեկավարման և կազմակերպման մասով՝ քարտուղարի հանձնարարականները:

7. Բաժնի պետի բացակայության դեպքում նրան փոխարինում է աշխատակազմի բաժնի պետերից մեկը կամ աշխատակազմի քարտուղարը՝ համայնքի ղեկավարի հայեցողությամբ:

Օրենքով նախատեսված դեպքում բաժնի պետին փոխարինում է համայնքային ծառայության կադրերի ռեզերվում գտնվող՝ տվյալ պաշտոնի անձնագրի պահանջները բավարարող անձը, իսկ դրա անհնարինության դեպքում այլ անձը՝ Հայաստանի Հանրապետության օրենսդրությամբ սահմանված կարգով և ժամկետներում:

Բաժնի պետը քարտուղարի բացակայության դեպքում փոխարինում է նրան` համայնքի ղեկավարի հայեցողությամբ:

8.Բաժնի աշխատողների բացակայության դեպքում նրանց փոխարինումը կատարվում է «Համայնքային ծառայության մասին» Հայաստանի Հանրապետության օրենքով սահմանված կարգով:

4. ԲԱԺՆԻ ԳՈՐԾԱՌՈՒՅԹՆԵՐԸ

1.Բաժինն իր խնդիրներին համապատասխան և վերապահված լիազորությունների շրջանակներում, բաժնի պետի ղեկավարությամբ, կատարում է հետևյալ գործառույթները.

1)Հայաստանի Հանրապետության կառավարության սահմանած կարգով կատարում է Հայաստանի Հանրապետության Կոտայքի մարզի Բյուրեղավան համայնքի (այսուհետ` համայնք) գլխավոր հատակագծի, հողերի գոտիավորման և օգտագործման սխեմաների և այլ փաստաթղթերի կազմման համար անհրաժեշտ աշխատանքներ,

2)կատարում է համայնքի վարչական սահմաններում գտնվող հողամասերի ընթացիկ հաշվառման և համայնքի հողային հաշվեկշռի կազմման աշխատանքները,

3)կատարում է համայնքի քաղաքաշինական նախագծերի կազմման աշխատանքները,

4)սահմանված դեպքերում և կարգով համայնքի բնակչությանը իրազեկում է միջավայրի ծրագրվող քաղաքաշինական փոփոխությունների մասին,

5) մշակում և կազմում է համայնքի սեփականություն հանդիսացող հողերի կառավարման ամենամյա և հնգամյա ծրագրերը, որոնք կազմում են համայնքի հնգամյա զարգացման ծրագրի բաղկացուցիչ մասը, և դրանք ներկայացնում համայնքի ղեկավարին,

6) օրենքով սահմանված կարգով վերահսկողություն է իրականացնում համայնքի վարչական սահմաններում գտնվող հողերի նպատակային օգտագործման, հողօգտագործողների կողմից հողային օրենսդրության պահանջների պահպանման նկատմամբ,

7) համայնքի ղեկավարին առաջարկություն է ներկայացնում համայնքի սեփականություն հանդիսացող հողամասերը օտարելու կամ օգտագործման տրամադրելու վերաբերյալ,

8) համայնքի ավագանու հաստատած Բյուրեղավան քաղաքում տնային կենդանիներ պահելու և հաշվառելու կանոններին համապատասխան` կատարում է քաղաքի տարածքում տնային կենդանիների ամենամյա հաշվառում,

9) Հայաստանի Հանրապետության կառավարության սահմանած կարգով իրականացնում է համայնքի գյուղատնտեսական ռեսուրսների հաշվառում,

10) իրականացնում է համայնքի սեփականություն հանդիսացող հողերի և դրանց վրա գտնվող համայնքային նշանակության բնության հատուկ պահպանվող տարածքների և համայնքային անտառների պահպանությունը,

11) իրականացնում է աշխատակազմի կառուցվածքային ստորաբաժանումներին վերապահված այլ գործառութներ։

5. ԲԱԺՆԻ ԿԱՌՈՒՑՎԱԾՔԸ, ԳՈՐԾՈՒՆԵՈՒԹՅԱՆ ԿԱԶՄԱԿԵՐՊՈՒՄԸ, ՂԵԿԱՎԱՐՈՒՄԸ, ՀԱՄԱԿԱՐԳՈՒՄԸ ԵՎ ԳՈՐԾՈՒՆԵՈՒԹՅԱՆ ԴԱԴԱՐԵՑՈՒՄԸ

1.Բաժնի կանոնադրությունը հաստատում, փոփոխում և ուժը կորցրած է ճանաչում համայնքի ավագանին:

2.Բաժինը կազմավորում, վերակազմակերպում և նրա գործունեությունը դադարեցնում է համայնքի ավագանին:

3.Բաժինն իր գործունեությունն իրականացնում է աշխատակազմի հաստիքացուցակով նախատեսված կազմով:

4.Բաժինը կազմված է 5 հաստիքային միավորներից:

5. Բաժնի ընթացիկ գործունեությունը կազմակերպում և ղեկավարում է բաժնի պետը:

6.Բաժնի պետը և բաժնի աշխատակիցները համարվում են համայնքային ծառայողներ:

7.Բաժնի պետի և բաժնի աշխատակիցների աշխատանքի ղեկավարման պատասխանատվության, որոշումներ կայացնելու լիազորությունների, շփումների և ներկայացուցչության, խնդիրների բարդության և դրանց ստողծագործական լուծման, գիտելիքների և հմտությունների, իրավունքների և պարտականությունների, համայնքային ծառայության դասային աստիճանի հետ կապված դրույթները սահմանվում են նրա կողմից զբաղեցվող համայնքային ծառայության պաշտոնի անձնագրերով: